OpenLLM-France/wikimedia huggingface dataset:
# Katelin Aostria

Katharina von Österreich pe Katelin Aostria, pe Katelin Habsburg, zo anv meur a briñsez aostrian, pe spagnol:
* Katelin Habsburg (1256–1282), merc'h da Rudolf Iañ Alamagn ha da Gertrude von Hohemburg, a oa pried kentañ Otto III Bavaria, rouanez Hungaria ha Dugez Niederbayern
* Katelin Aostria (1420–1493), markgravez Baden, pried da Karl Iañ Baden,
* Katelin Aostria (1533–1572), merc'h da Ferdinant Iañ an Impalaeriezh Santel hag Anna Bohemia, a oa rouanez Pologn ha Dugez Mantova.
Ur briñsez spagnol zo ivez:

## Pennadoù kar

* Katharina
* Katelin
* Aostria
# Katelin Foix, Infantez Navarra

Katelin Foix ha Trastámara (1460 - marvet a-raok 1494) a oa Infantez e Rouantelezh Navarra.
Merc'h e oa da Leonor Iañ Navarra ha d'ar c'hont Gaston IV Foix. Merc'h-vihan e oa da Juan II Aragon ha da Blanca Iañ Navarra.
Dimezet e voe en 1469 da Gaston II Foix-Candale (1440-1500), kont Candale ha Bénauges, ha bugale o doe.

## Bugale

Pevar bugel he doe
* Gaston III de Foix-Candale (¿?-1536), kont Foix ha Candale war-lerc'h e dad;
* Jean de Foix, Arc'heskob Bourdel.
* Pierre de Foix, marvet divugel.
* Anna Foix (1480-1506), dimezet da Ladislas II Bohemia ha VII Hungaria.

## Levrlennadur

* Revue de l'Agenais, Volume 4, Société des sciences, lettres et arts d'Agen, Société académique d'Agen, P. Noubel, Imprimeur-Editeur, 1877.
* Légé, Joseph, Les Castelnau-Tursan: par l'Abbē Légé, Vol. 1, Aire-Sur-L'Adour, 1887.
# Katelin Navarra

Katelin Navarra, anavezet ivez evel Katelin Fois, ganet en 1468 ha marvet en 1517 e Mont-de-Marsan, a oa rouanez Navarra (1483-1517). Dimezet e oa da Yann Albret. O mab Herri II Navarra (1503-) a renas war he lerc'h.
Merc'h e oa da Gaston Fois, Priñs Viana, ha da Madalen Valois, merc'h d'ar roue gall Charlez VII, ha c'hoar da Loeiz XI.

## He ren

Dimezet e oa da Yann Albret e miz Genver 1484, hag er miz-se ivez e voe kurunennet, war un dro gant he fried, en iliz-veur Iruña, kêr-benn Rouantelezh Navarra.
Eontr Katelin Navarra, Yann Fois, beskont Narbonna, a enebas ouzh roidigezh an hêrezh d'he nizez abalamour d'al lezenn salek, ha ne oa ket bet anezhi en Navarra gwech ebet.
Goulenn a reas ar gurunenn, habec'h a savas gantañ ken na voe sinet ar peoc'h e Tarbes en 1497.
Yann Foix avat ne zilezas ket ar soñj da gemer ar gurunenn : en 1505 e timezas e verc'h Germaine de Foix da Fernando II Aragon, intañvet da varv e bried Izabel ar Gatolikez. Ha roue Aragon da gas dug Alba da gemer kêr Iruña en 1512, ha goude-se Navarra a-bezh, en hanternoz hag er c'hreisteiz. Kement-se a lakaas ar pab Jul II da embann ur builh a-enep d'an aloubidigezh.
Mervel a reas Katelin Navarra en 1517 ha beziet e voe en Iliz-veur Lescar, ma veze beziet rouaned Navarra.
Adal 1512 e oa kollet Navarra Uhel gant rouaned Navarra.
# Linda Ronstadt

Linda Ronstadt pe Linda Maria Ronstadt, ganet d'ar 15 a viz Gouhere 1946 e Tucson, Arizona, zo ur ganerez rock ha country-rock stadunanat.

## He zud

Linda Ronstadt a oa ganet e Tucson, Arizona, en 1946, e ti Gilbert Ronstadt (1911–1995), ha Ruth Mary (Copeman) Ronstadt (1914–1982). He zud o devoa un tamm ranch, 8 devezh-arat dindanañ. Daou vreur hag ur c'hoar he deus: Peter (bet e penn polis Tucson e-pad dek vloaz, 1981–1991), Michael J., ha Gretchen (Suzy).
Tad Linda, Gilbert, a oa a wad alaman (anv e dad), saoz, ha mec'hikan. Tad-kuñv Linda Ronstadt, Friedrich August Ronstadt (anvet ivez Federico Augusto Ronstadt) a zegouezhas en Arizona pa oa c'hoazh e Mec'hiko) er bloavezhioù 1840, eus Hannover, en Alamagn, hag a zimezas d'ur Vec'hikanez hag a deuas da chom da Tucson. He mamm Ruth Mary, zo a orin alaman, saoz, hag izelvroat, savet e Flint, Michigan, hag he ezad a oa un ijinour hag en devoa ur 600 breved bennak, unan anezho evit an endalc'her skorn e kaoutchoug da lakaat er yenerez, a reas e binvidigezh

## He micher

Kregiñ a reas da ganañ er bloavezhioù 1960 e California en ul lazig folk-rock, The Stone Poneys. Diwezhatoc'h e kanas hec'h-unan hag e reas Hand Sown ... Home Grown e 1969, ur bladenn country. Ne oa ket brudet, met troiadoù a rae gant The Doors, Neil Young, Jackson Browne, gwelet e veze er skinwel, ha kanañ a rae en albomoù ar re all. A-benn ar fin e reas un tamm berzh gant albomoù evel Heart Like a Wheel, Simple Dreams, ha Living in the USA, hag e teuas brud dezhi.Graet e veze "First Lady of Rock" ha "Queen of Rock" outi, dilennet da Top Female Pop Singer of the 1970s. Gwelet e voe c'hwec'h gwech war golo Rolling Stone, ha war goloioù Newsweek ha Time .

## Teir

En 1987 e kenlabouras Linda Ronstadt gant Dolly Parton hag Emmylou Harris d'ober un albom ma kanont o-zeir. Ur Grammy award a voe roet dezhe gantañ. Unan all (Trio 2) a voe graet gante en 1999.
* Canciones de mi padre, ma kan e spagnoleg

## Liammoù diavaez

* O kanañ kanaouennoù gant ur mariachi : https://www.youtube.com/watch?v=Xf5Lu060UkU .
# Lindt & Sprüngli

Ur farder chokolad a galite Premium a zo eus Lindt & Sprüngli AG. E Kilchberg, e kanton Zürich e bro-Suis emañ e sez. Labouradegoù produiñ a zo bremañ e bro-Suis, e bro-Alamagn, e bro-Frañs, en Italia, er Stadoù-Unanet hag en Aostria.
Savet e oa bet an embregerezh Sprüngli e Zurich e 1845 gant al lipouserer David Sprüngli-Schwarz. Adprenet e oa bet dornlabouradeg chokolad Rodolf Lindt e Bern e 1899. Adal neuze e krog ar merk Lindt & Sprüngli da vezañ anavezetoc'h-anavezetañ.
Annezet e oa bet an embregerezh en Oloron-Sainte-Marie (Awkitania) gant Rozan de Mazilly, mestr-chokolad, er bloavezhioù 1920. Ur madig anvet "Pyrénéen" a voe krouet er bloavezhioù da-heul hag a reas brud an embregerezh.
An embregerezh American Russel Stover, ispisializet war ar boestoù chokolad, a oa bet prenet gant Lindt e miz Gouere 2014 evit 1,5 miliard dollaroù. Kresket eo bet neuze perzh Lindt er marc'had amerikan eus 10%.
N'eo ket nemet plakigoù chokolad a vez fardet gant Lindt & Sprüngli (en o zouez Lindt Klasel, Lindt Kraoñv-kelvez, Lindt Laezh Doubl ha Lindt Laezh Doubl Muësli). Brudet eo ivez evit lieseurted e bralinoù.
Mil-brudet eo ar produioù Lindor - ur madig chokolad karget, teuz ha lipous. Pouezusoc'h-pouezusañ eo plas ar plakigoù chokolad gant ouzhpenn 60% a chokolad pe gant danvez a-vaez bro (pimant ruz da skouer).

## Istor

En XIXvet kantved e teu ur c'hiz nevez eus bro Italia. Savet e vez chokolad war ar stumm solud. Divizout a ra al lipouserer David Sprüngli-Schwarz hag e vab Rudolf Sprüngli-Amman heuliañ ar c'hiz en o lipouserezhig e Marktgasse e Zurik e 1845.
Dilojañ a zo ret ober dija daou vloavezh diwezhatoc'h, ha dek implijad a zo.
Un eil stal brasoc'h a voe digoret ganto e 1859. Mervel a ra David e 1862.
80 implijad a zo e 1880 ha chokolad ha pralinoù a vez gwerzhet en ur bern broioù.
War aod kleiz lenn Zurik e voe staliet an embregerezh Chokolad Sprüngli AG gant mab henañ Rudolf e 1899, Johann Rudolf Sprüngli-Schifferli. N'he deus ket fiñvet dibaoe.
Ul labouradeg chokolad staliet e Bern a voe prenet gant Sprüngli AG ar memes bloavezh, asambles gant labouradeg Rodolph Lindt. An div embregerezh o doa kevrinoù fardañ a servijas da Sprüngli AG evit astenn he brud. D'ar mare-se eo e cheñch anv evit dont da vezañ Chokoladefabriken Lindt & Sprüngli AG.
Emañ produerezh ar chokolad en e bar er bloavezhioù 1920. An tri-c'hard eus e broduadur a vez ezporzhiet gant Lindt & Sprüngli e 20 bro eus ar bed.
Diaes e voe mare an Eil Brezel-bed abalamour da briz enporzhiañ an danvezioù ral ; ar c'hakao hag ar sukr. Ne oa ket gwall ziorroet ar marc'had e bro-Suis ha diaes e oa ezporzhiañ er bloavezhioù-se.
Tarzhañ a ra an niver a c'houlennoù evit kaout chokolad goude ar brezel, e-pad an Tregont Vloaz Klodus.
# Lineg ruz

Lineg ruz :
| Ul lineg ruz, luc'hskeudennet e Moldavia. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Fringillidae |
| Genad : | Linaria (genad) |
| Anv skiantel ||
| Linaria cannabina (Linnaeus, 1758) ||
| D'ar vevoniezh e tenn ar pennad-mañ. ||
Al lineg ruz (liester : lineged ruz) a zo ur spesad golvaneged bihan, Linaria cannabina (Carduelis cannabina kent) an anv skiantel anezhañ.
Anvet e voe Fringilla cannabina da gentañ-penn (e 1758) gant an naturour svedat Carl von Linné (1707-1778).

## Doareoù pennañ

* Linaria cannabina mediterranea
* Ur par lineg ruz

## Boued

Bevañ a ra diwar c'hreun ha had dreist-holl ha kemer divellkeineged ivez.

## Annez hag isspesadoù

Ar spesad a gaver ar seizh isspesad anezhañ en Europa dreist-holl :
* Linaria cannabina autochthona, e Bro-Skos,
* L. c. bella, eus ar Reter-Kreiz da vMongolia ha gwalarn Sina,
* L. c. cannabina, (Linnaeus, 1758) e kornôg, kreiz ha hanternoz Europa, kornôg ha kreisteiz-kreiz Siberia,
* L. c. guentheri, e Madeira,
* L. c. harterti, (Bannerman, 1913), e reter Inizi Kanariez,
* L. c. meadewaldoi, e kornôg ha kreiz Inizi Kanariez,
* L. c. mediterranea, el Ledenez iberek, Italia, Gres, gwalarn Afrika hag en inizi ar Mor kreizdouarel.

## Liammoù diavaez

* (en) Linaria cannabina war al lec'hienn BirdLife International.
* (en) Linaria cannabina war lec'hienn an International Union for Conservation of Nature (IUCN).

## Notennoù ha daveennoù

* ↑ Studiet gant TermOfis Ofis Publik ar Brezhoneg.
* ↑ (en) AnimalBase.
* ↑ (en) Roadennoù IOC World Bird List diwar-benn Linaria cannabina.
a vo kavet e Wikimedia Commons.
# Linde (Norzh)

Linde en izelvroeg, Lynde ar stumm gallek ofisiel, zo ur gumun er Westhoek e Flandrez Frañs, e departamant Norzh, en Hanternoz Bro-C'hall.

## Emdroadur ar boblañs 1793-2007

* Andonioù : Casini hag EBSSA
# Lindsey Stirling

Lindsey Stirling (Santa Ana, Kalifornia, 21 a viz Here 1986) zo ur violinourez ha dañserez stadunanat. E miz Gwengolo 2012 e voe embannet hec'h albom kentañ, anvet Lindsey Stirling.

## He fladennoù
### Albomoù

* 2012 : Lindsey Stirling
* 2014 : Shatter Me
* 2016 : Brave Enough
* 2017 : Warmer in the Winter
* 2018 : Warmer in The Winter (Deluxe Edition)
* 2019 : Artemis
* 2022 : Snow Waltz
* 2024 : Duality

## Notennoù

* ↑ Sonadeg e Chicago
a vo kavet e Wikimedia Commons.
# Lineg an toundra

Lineg an toundra :
| Lineg an toundra. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Fringillidae |
| Genad : | Acanthis |
| Anv skiantel ||
| Acanthis hornemanni (Holbøll, 1843) ||
| D'ar vevoniezh e tenn ar pennad-mañ. ||
Lineg an toundra a zo un evn, Acanthis hornemanni an anv skiantel anezhañ.

## Annez hag isspesadoù

Al labous a gaver an daou isspesad anezhañ$^,$ :
* Acanthis hornemanni exilipes, en hanternoz Eurazia, Alaska ha gwalarn Kanada,
* Acanthis hornemanni hornemanni, e biz Kanada ha Greunland.

## Notennoù ha daveennoù

* ↑ Studiet gant TermOfis Ofis Publik ar Brezhoneg.
* ↑ Acanthis hornemanni war al lec'hienn Avibase.
* ↑ Roadennoù IOC World Bird List diwar-benn Acanthis hornemanni.
# Lineg beg melen

Lineg beg melen :
| Ur barez Linaria flavirostris, luc'hskeudennet e Bae Druridge (Northumberland, Bro-Saoz). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Fringillidae |
| Genad : | Linaria (genad) |
| Anv skiantel ||
| Linaria flavirostris (Linnaeus, 1758) ||
| D'ar vevoniezh e tenn ar pennad-mañ. ||
Al lineg beg melen (liester : lineged beg melen) a zo ur spesad golvaneged bihan, Linaria flavirostris (Carduelis flavirostris kent) an anv skiantel anezhañ.
Deskrivet e voe ar spesad gant Carl von Linné (1707-1778) e 1758 evit ar wech kentañ, bet anvet Fringilla flavirostris (kentanv) gant an naturour svedat.

## Boued

Bevañ a ra diwar c'hreun ha had dreist-holl.

## Annez hag isspesadoù

Ar spesad a gaver an nav isspesad anezhañ en Eurazia a-bezh :
* Linaria flavirostris altaica, e mervent Siberia, hanternoz ha kornôg Mongolia,
* L. f. brevirostris, e Turkia, er C'haokaz ha hanternoz Iran,
* L. f. flavirostris, e hanternoz Skandinavia ha gwalarn Rusia,
* L. f. kirghizorum, e hanternoz ha kreiz Kazakstan,
* L. f. korejevi, eus biz Kazakstan da walarn Sina,
* L. f. miniakensis, e reter Tibet ha kornôg Sina,
* L. f. montanella, (Hume, 1873), eus Kirgizstan, Tadjikistan, hanternoz Afghanistan ha gwalarn Pakistan da walarn Sina,
* L. f. pipilans, e hanternoz Iwerzhon ha hanternoz Rouantelezh-Unanet,
* L. f. rufostrigata, e kornôg ha kreisteiz Tibet, hanternoz India ha hanternoz Nepal.

## Liammoù diavaez

* (en) Linaria flavirostris war al lec'hienn BirdLife International.
* (en) Linaria flavirostris war lec'hienn an International Union for Conservation of Nature (IUCN).

## Notennoù ha daveennoù

* ↑ Studiet gant TermOfis Ofis Publik ar Brezhoneg.
* ↑ (en) AnimalBase.
* ↑ (en) Roadennoù IOC World Bird List diwar-benn Linaria flavirostris.
* ↑ L. f. pamirensis ennañ.
* ↑ L. f. bensonorum ennañ.
a vo kavet e Wikimedia Commons.
# Lindisfarne

Lindisfarne, anvet ivez Holy Island, zo un enezenn e biz Bro-Saoz, e Northumberland, er reter d'an hent etre Dinedin ha Newcastle upon Tyne. 162 a dud zo o chom enni, ur c'hastell hag un abati warni.

## Medcaut

E hengembraeg e oa Medcaut hec'h anv, hervez skrid Historia Brittonum, eus an IX$^{vet}$ kantved. Hervez Andrew Breeze e teufe an anv-se eus ar gerioù latin Medicata (Insula), "Enez al louzoù", ha marteze e oa brudet he zachenn evel louzaoueg.
Hervez Historia Brittonum, e oa bet emgannoù er VI$^{vet}$ kantved, hag e oa deuet Urien Rheged ha rouaned all eus an Hanternoz kozh, Rhydderch Hael, roue Ystrad Clud, da vrezeliñ ouzh an Angled, renet gant Theodoric, ha padet tri deiz ha teir noz.

## Abati

A-bouez eo bet abati Lindisfarne er Grennamzer, e rouantelezh Northumbria. Krouet e oa bet gant Aidan, ur manac'h iwerzhonat, deuet eus Iona, en Inizi Gall, war c'houlenn ar roue Oswald Northumbria war-dro 635.
Brudet eo Cuthbert Lindisfarne a voe abad eno, hag an ebed Eadfrith hag Eadberht.
Alese e vije aet Ivi, ar sant brezhon, pe moarvat iwerzhonat, en deus roet e anv da Sant-Divi e Bro-Leon, da Sant-Ivi e Kernev ha da veur a lec'h all e Breizh (Pondivi, Logivi...).
Er bloavezhioù 700 e voe savet Avieloù Lindisfarne en abati. E 793 e tegouezhas armeadoù Lec'hlenniz, marteze ar re gentañ o lammat gant Bro-Saoz. Dre ma vezent niverusoc'h ez eas kuit ar venec'h. Goude alobadeg an Normaned e 1066 e voe savet ur prioldi en enez.
E 1550 e voe savet ur c'hastell bihan.
# Lindsay

Lindsay zo un anv-tiegezh skosat, deuet da vezañ anv-badez e SUA, ha skrivet Lindsey a-wechoù.

## Orin

Dont a ra an anv eus Lindsey, un douar e Lincolnshire, e Bro-Saoz. E hensaozneg e oa Lindesege, "Lindum Isle", hag a dalvezje kement ha "paludoù Lincoln". Anv ar c'h-klan Lindsay e oa a-raok dont da vout anv-tiegezh.
Gwelout ar pennad : Rouantelezh Lindsey.

## Tud

* Lindsay Wagner (g. e 1949), aktourez stadunanat, brudet e 1976 evel The Bionic Woman
* Lindsey Stirling (g. e 1986), biolinourez ha dañserez stadunanat
# Loiu

Loiu ( pe Lujua e spagnoleg) zo ur gumun e Bizkaia, en Euskal Herria.
# Lokeltaz

Lokeltaz :
| Iliz katolik Sant Gweltaz. ||
| Anv gallek (ofisiel) | Locqueltas |
| Bro istorel | Bro-Gwened |
| Melestradurezh ||
| Departamant | Mor-Bihan |
| Arondisamant | Gwened |
| Kanton | Gregam |
| Kod kumun | 56120 |
| Kod post | 56390 |
| Maer Amzer gefridi | Michel Guernevé 2014-2026 |
| Etrekumuniezh | Mor Bihan - Gwened Tolpad-kêrioù |
| Bro velestradurel | Bro Gwened |
| Lec'hienn Web | (fr)www.locqueltas.fr |
| Poblañsouriezh ||
| Poblañs | 1 919 ann. (2020) |
| Stankter | 99 ann./km² |
| Douaroniezh ||
| Daveennoù lec'hiañ | 47° 45′ 28″ Norzh 2° 45′ 54″ Kornôg / 47.7577777778, -2.765 |
| Uhelderioù | kreiz-kêr : 99 m bihanañ 53 m — brasañ 144 m |
| Gorread | 19,46 km² |
| Lokeltaz ||
| kemmañ |
Lokeltaz a zo ur gumun eus Breizh e kanton Gregam e departamant ar Mor-Bihan.

## Ardamezioù

* En glazur e gebrenn en argant karget gant teir brizhenn erminig en sabel, eilet ouzh kab gant div vanal ed en aour, hag ouzh beg gant ur flourdilizenn-vor en argant.

## Istor
### XX$^{vet}$ kantved

* Krouet e voe ar gumun d'ar 17 a viz C'hwevrer 1864 diwar ul lodenn eus kumun Plaodren.

### XX$^{vet}$ kantved
#### Brezel-bed kentañ

* Mervel a reas 32 waz eus ar gumun abalamour d'ar brezel, eleze 4,50 % eus he foblañs e 1911.

#### Eil brezel-bed

* Mervel a reas daou zen ag ar gumun abalamour d'ar brezel.

## Monumantoù ha traoù heverk

* Iliz katolik Sant Gweltaz.
* Ar feunteun hag ar puñs.
* Ar c'halvar.
* Feunteun ha puñs e porzh ar presbital.
* Kalvar er vered.
* Monumant ar re varv e Leurgêr an Iliz, luc’hskeudennoù Dioueliet e voe d’ar 14 a viz Gwengolo 1924.

## Emdroadur ar boblañs abaoe 1962

Niver a annezidi

## Liammoù diavaez

* (br) Lokeltaz war lec'hienn Geobreizh

## Dave ha notennoù

* ↑ Roadennoù ofisiel e lec'hienn an EBSSA
* ↑ Aozet gant J.C Renaud.
* ↑ (fr)Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 14
* 1 2 (fr)memorialgenweb - Monumant ar re varv
* ↑ (fr)Memorial Genweb
* ↑ (fr)Université de Lille
# Lokenole

Lokenole :
| Iliz katolik Sant Gwennole ha Gwezenn ar Frankiz. ||
| Anv gallek (ofisiel) | Locquénolé |
| Bro istorel | Bro-Leon |
| Melestradurezh ||
| Departamant | Penn-ar-Bed |
| Arondisamant | Montroulez |
| Kanton | Taole (betek 2015) Montroulez (abaoe 2015) |
| Kod kumun | 29132 |
| Kod post | 29670 |
| Maer Amzer gefridi | Francis Lebrault 2020-2026 |
| Etrekumuniezh | Montroulez Kumuniezh |
| Bro velestradurel | Bro Montroulez |
| Lec'hienn Web | http://www.locquenole.fr/ |
| Poblañsouriezh ||
| Poblañs | 799 ann. (2020) |
| Stankter | 940 ann./km² |
| Douaroniezh ||
| Daveennoù lec'hiañ | 48° 37′ 31″ Norzh 3° 51′ 34″ Kornôg / 48.6253, -3.8594 |
| Uhelderioù | bihanañ 0 m — brasañ 81 m |
| Gorread | 0,85 km² |
| Lokenole ||
| kemmañ |
Lokenole (distaget) a zo ur gumun eus Bro-Leon e kanton Montroulez, e departamant Penn-ar-Bed, e Gwalarn Breizh. Gant he 85 ha eo Lokenole ar bihanañ kumun e departamant Penn-ar-Bed.

## Istor

* Lokenole a oa un enklozadur eus Eskopti Dol betek an Dispac'h gall.

### Dispac'h Gall

* Dekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant Couffon, kure.

### XX$^{vet}$ kantved
#### Brezel-bed kentañ

* 41 gwaz ag ar gumun, da lavaret eo 5,33% ag he foblañs e 1911, a gollas o buhez abalamour d'ar brezel.

#### Eil brezel-bed

* Mervel a reas nav den ag ar gumun abalamour d'ar brezel.

#### Brezelioù didrevadennañ
##### Brezel Indez-Sina

* Lazhet e voe ur milour eus ar gumun d’an 12 a viz Meurzh 1949 e Tsin Keou en Tonkin er Viêtnam.

## Monumantoù ha traoù heverk

* Monumant ar re varv, luc’hskeudenn. E 1921 e voe savet.

## Emdroadur ar boblañs abaoe 1962

Niver a annezidi

## Liammoù diavaez

a vo kavet e Wikimedia Commons.
* (br) Lokenole war lec'hienn Geobreizh.
* (fr) infobretagne

## Notennoù ha daveoù

* ↑ Roadennoù ofisiel e lec'hienn an EBSSA
* ↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 47
* ↑ Memorial Genweb
* ↑ Memorial Genweb
* ↑ Fichenn hiniennel - Memorial Genweb
* ↑ Memorial Genweb
* ↑ Université de Lille
# Lokentaz

Lokentaz :
| Porzh ar Venec'h. ||
| Anv gallek (ofisiel) | Saint-Gildas-de-Rhuys |
| Bro istorel | Bro-Gwened |
| Melestradurezh ||
| Departamant | Mor-Bihan |
| Arondisamant | Gwened |
| Kanton | Sine |
| Kod kumun | 56214 |
| Kod post | 56730 |
| Maer Amzer gefridi | Alain Layec 2021-2026 |
| Etrekumuniezh | Mor Bihan - Gwened Tolpad-kêrioù |
| Bro velestradurel | Bro Gwened |
| Lec'hienn Web | (fr)www.saint-gildas-de-rhuys.fr |
| Poblañsouriezh ||
| Poblañs | 1 552 ann. (2020) |
| Stankter | 102 ann./km² |
| Douaroniezh ||
| Daveennoù lec'hiañ | 47° 30′ 03″ Norzh 2° 50′ 12″ Kornôg / 47.5008333333, -2.83666666667 |
| Uhelderioù | kreiz-kêr : 30 m bihanañ 0 m — brasañ 42 m |
| Gorread | 15,28 km² |
| Lokentaz ||
| kemmañ |
Lokentaz a zo ur gumun eus Breizh e Kanton Sine e departamant ar Mor-Bihan, e gourenez Rewiz.

## Istor
### Dispac'h Gall

* Melestradurezh: krouet e voe kumun Lokentaz e 1790. Gant al lezenn eus an 23 a viz Eost 1790 e voe lakaet e kanton Sarzhav;e Bann Gwened e oa. Miret e voe ar c'hanton dindan anv Kanton Sarzhav ivez ha lakaet e voe Lokentaz en Arondisamant Gwened e 1800, gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix.

### XX$^{vet}$ kantved
#### Brezel-bed kentañ

* Mervel a reas 26 gwaz eus ar gumun abalamour d'ar brezel, eleze 2,07 % eus he foblañs e 1911.

#### Maroko

* Mervel a reas ur milour eus ar gumun e 1925.

#### Eil brezel-bed

* Mervel a reas 21 den ag ar gumun abalamour d'ar brezel.

## Gerdarzh

* Dont a ra an anv eus Gweltaz, manac'h deuet eus Kembre.

## Monumantoù ha traoù heverk

* Meurvein.
* Diabarzh an abati.
* Abati Lokentaz.
* Ar monumant.
* Monumant ar re varv e-tal iliz an abati.

## Emdroadur ar boblañs abaoe 1962

Niver a annezidi

## Tud brudet

* Pierre Abélard, abad.
* Henri-Emmanuel de Roquette, abad en 1681, ezel eus an Akademiezh c'hall adal 1720 betek e varv e 1725);
* Pierre Messmer (1916-2007), kentañ ministr Bro-C'hall, beziet er vered.
* Yvon Mauffret (1927-2011), skrivagner gallek.

### Tud bet marvet eno

* Sant Weltaz, e 570
* Ferdinand Le Drogo, marc'hhouarner breizhat, kampion Bro-C'hall e 1927 ha 1928, 23 a viz Ebrel 1976 e Lokentaz.

### Ardamezeg ar familhoù

| de Gadagne. Aluzenner ar rouanez Louise de Lorraine, abad Lokentaz, 1582 / 1583. | En gul e groaz garzentek en aour |

## Liammoù diavaez

* (br)Lokentaz war lec'hienn Geobreizh

## Dave ha notennoù

* ↑ Roadennoù ofisiel e lec'hienn an EBSSA
* ↑ (fr)Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 345
* ↑ (fr)[http://cassini.ehess.fr/cassini/fr/html/fiche.php?select_resultat=32165 Cassini - EHESS - Lokentaz - Fichenn ar gumun]
* ↑ (fr)Memorialgenweb
* ↑ (fr)Memorialgenweb
* ↑ (fr)Memorialgenweb
# Lojze Slak

Lojze Slak (23 a viz Gouere 1932 – 29 a viz Gwengolo 2011) a oa ur soner sloveniat. Slak a oa e-touez ar re gentañ o reiñ lusk d'ar sonerezh hengounel a Slovenia, diazezet war an akordeoñs diatonek. Savet en doa un toullad kanaouennoù n'int ket dic'hizet, hag a veze sonet gant e Lojzeta Slaka Ansamble.

## Daveoù

* ↑ Lojze Slak's homepage (Slovenian) (2011-10-03). Diellet er skrid orin d’an 2011-10-01. Kavet : 2011-10-03.
* ↑ Umrl je narodno-zabavni glasbenik Lojze Slak (Slovenian) (2011-10-03). Kavet : 2011-10-03.

## Liammoù diavaez

* Official Web Page Official web page
# Lok Sabha

Al Lok Sabha eo ar gambr izelañ e Parlamant India. Talvezout a ra ar gerioù Lok Sabha (लोक सभा) en hindeg, kement ha "Ti ar bobl".
Izili al Lok Sabha eo dileuridi pobl India, ha dilennet e vezont war-eeun gant ar voterien a ya d’ober an holl geodedourien en o oad gour en India. Hervez bonreizh India ez eus 552 ezel e-barzh : 530 anezho a vez dilennet e stadoù India, 20 ezel zo dileuridi tiriadoù an Unaniezh, ha daou all zo o tileuriañ ar gumuniezh saoz-hag-indian. Votadeg a vez bep pemp bloaz da zilenn izili al Lok Sabha. En em vodañ a ra e New Delhi, evel ar Rajya Sabha, kambr uhelañ ar parlamant.
# Lead Belly

Huddie 'Lead Belly' Ledbetter (20 a viz Genver 1888 – 6 a viz Kerzu 1949) zo ur soner ha kaner stadunanat.